Skriverammer+Mari+1

SKRIVERAMME:

Mønster for en tekst er svært ofte slik:

1: Først sier du hva du skal gjøre 2. Så gjør du det 3: Så sier du hva du har gjort

Teksten skal altså ligne på en fisk: Hodet er innledninga, kroppen er hoveddelen, halen er avslutning/konklusjon.

Nå skal dere skrive en svært enkel tekst etter dette mønsteret. Tittel: Hvordan var sist helg?

1: INNLEDNING: Her kan du godt åpne med en påstand. Eksempel: Den siste helga var rolig og fredelig. Eller: Sist helg var det litt av et liv! ….eller noe annet. Så nevner du tre ting du gjorde: Eksempel: 1 fredag var jeg sammen med familien 2. lørdag kom kjæresten min på besøk 3.Søndag spilte jeg kamp

2 : HOVEDDEL: Her lager du tre AVSNITT. I hvert avsnitt UTDYPER du de tre tingene du nevnte i innledningen. Fortell! Hvordan var fredagskvelden? Hva spiste dere? Så dere på TV? Syns du det er koselig å være hjemme sammen med familien på fredagskvelder?

Hva gjorde du og kjæresten sammen? Er hun/han søt? Hva er det du liker med henne/ham?

Hvem spilte dere mot? Hva syns du om laget ditt? Hvordan gikk kampen? Hvordan opplever du å være midt i en kamp? Beskriv opplevelsen!

3: AVSLUTNING/KONKLUSJON Her må du la teksten ”bite seg selv i halen”: Vis at du nå kan konkludere med at helga ble slik du påsto i innledningen. Eksempel: Alt i alt ble det ei rolig og fredelig, men fin helg. Jeg fikk brukt tid sammen med de menneskene jeg helst vil være sammen med, og jeg fikk ….. osv